ئایڵتس

سیستمی تاقیکردنەوەی زمانی ئینگلیزی نێونەتەوەیی ناسراو بە ئایڵتس () تاقیکردنەوەیەکی ستانداردی زمانی ئینگلیزییە بۆ ئەو کەسانەی کە ئینگلیزی زمانی سەرەکیان نییە. تاقیکردنەوەکە بەهاوبەشی لەلایەن بریتش کۆنسل، ئای دی پی ئایڵتس ئوسترالیا وە کامبریدج بەڕێوەدەبردرێت. مێژووی تاقیکردنەوەکە بۆ ساڵی ١٩٨٩ دەگەڕێتەوە. ئایڵتس بەیەکێک لە تاقیکردنەوە سەرەکییەکان بۆ زمانی ئینگلیزی دادەنرێت لە ئاستی جیهاندا.

ئایڵتس لەلایەن زۆربەی ناوەندە ئەکادیمیاکانی ئوسترالیا، بەریتانیا، کەنەدا، ئەورووپا، ئێرلەندا و نیوزلاند دانی پێدادەنرێت، هەروەها لەلایەن ٣٠٠٠ ناوەندی فێرکردن لە ویلایەتە یەکگرتووەکانی ئەمریکا پەسەند دەکرێت لەپاڵ چەندەها ناوەندی دیکە لە ئاستی جیهاندا.

ئایتڵس تاکە تاقیکردنەوەیە کە لەلایەن ناوەندی ڤیزا و کۆچبەرانی شانشینی یەکگرتوو دانی پێدادەنرێت، لە ئوسترالیاش هەمان شت بەڵام لەپاڵیدا دان بە تۆفڵ و پاتریۆنیش دادەنرێت. لە نیوزیلاند و کەنەداش هەمان شت کە ناوەندەکانی کۆچکردن دان بە ئایڵتس دادەنێن وەک بڕواننامەی زمانی ئینگلیزی. هیچ نمرەیەک بۆ دەرچوون نییە لە ئایڵتس، ئەنجامەکان لەسەر ٩ یەکە دەردەچن. ١ یەکە واتە ئەوکەسە لە هیچ پۆلینێکدا نییە، ٩ یەکەش واتە کەسێکی کارامەیە، هەروەیا سفر یەکەش بۆ ئەوانەیە کە ناویان نووسیوە و نەچوونەتە تاقیکردنەوەکە. تاقیکردنەوەی ئایڵتس بەزۆری بۆ دوو ساڵ کاردەکات. لە ساڵی ٢٠١٧، ٣ ملیۆن تاقیکردنەوە لە کۆی زیاتر لە ١٤٠ وڵات ئەنجامدرا، هەروەها لە ساڵی ٢٠٢١٢ نزیکەی ٢ ملیۆن کەس بوون. بەهۆی ئەوەی لە ١٢ مانگدا زیاتر لە ملیۆنێک کەس خۆی ناونووس دەکات بۆ تاقیکردنەوەکە، ئەوا وایکردووە ئایلتس ببێتە بەربڵاوترین تاقیکردنەوەی زمانی ئینگلیزی لە سەرتاسەری جیهاندا بۆ خوێندن و کۆچکردن.

 مۆدێلی تاقیکردنەوە 
دوو مۆدێل هەن بۆ تاقیکردنەوەی ئایڵتس:

 ئەکادیمی
 گشتی

تاقیکردنەوەیەکی دیکەی جیاوازیش هەیە بەناوی ئایڵتس لایف سکیڵ.

 بەشەکانی تاقیکردنەوەکە 

 گوێگرتن ٣٠ خولەک دەخایەنێت (١٠ خولەکیش بۆ گواستنەوەی وەڵامەکانت)http://www.cambridgeenglish.org/exams/ielts/whats-in-the-test/  Accessed 08 July 2015
 خوێندنەوە ٦٠ خولەک
 نووسین ٦٠ خولەک
 قسەکردن ١١-١٤ خولەک

کۆی گشتی تاقیکردنەوەکە دوو کاتژمێر و ٤٥ خولەک دەخایەنێت.http://www.ielts.org/test_takers_information/test_takers_faqs/about_the_ielts_test.aspx  Accessed 08 July 2015

تاقیکردنەوەکانی گوێگرتن، خوێندنەوە و نووسین لەیەک دانیشتن بەسەر یەکەوە دەکرێن. تاقیکردنەوەی قسەکردن دەشێت لەهەمان ڕۆژدا یان ڕۆژێکی جیاوازتر یانیش حەفتەیەک زووتر یان درەنگتر بکرێت. تاقیکردنەوەی نووسین و خوێندنەوە جیاوازە لەنێوان ئەوانەی کە مۆدێلی ئەکادیمی یان گشتی هەڵدەبژێرن، ئەمەش لەوکاتەی ئەوانەی تاقیکردنەوەکانی گوێگرتن و قسەکردن هەمان شتە.

 دابەشبوونی نمرەکان 
ئەم خشتەیەی خوارەوە شێوازی دابەشکردنی نمرەکان لە تاقیکردنەوەکانی گوێگرتن و خوێندنەوە ڕووندەکاتەوە. نمرەکان لەسەر ٤٠ نمرە و دابەشدەکرێن بەسەر ٩ یەکە.http://ielts.calculator.free.fr/raw-score-calculator.html Accessed 08 July 2015
یەکە٩.٠٨.٥٨.٠٧.٥٧.٠٦.٥٦.٠٥.٥٥.٠٤.٥٤.٠٣.٥٣.٠٢.٥٢.٠١.٥١.٠٠.٠یەکەگوێگرتن (٤٠ نمرە)٣٩٣٧٣٥٣٣٣٠٢٧٢٣٢٠١٦١٣١٠٨٦٤٣٢١٠گوێگرتن (٤٠ نمرە)خوێندنەوە (ئەکادیمی، ٤٠ نمرە)٣٩٣٧٣٥٣٣٣٠٢٧٢٣٢٠١٦١٣١٠٨٦٤٣٢١٠خوێندنەوە (ئەکادیمی، ٤٠ نمرە)خوێندنەوە (گشتی، ٤٠ نمرە)٤٠٣٩٣٨٣٦٣٤٣٢٣٠٢٧٢٣١٩١٥١٢٩٦٥٣٢٠خوێندنەوە (گشتی، ٤٠ نمرە)

 ئەنجامەکان 
ئەو کەسانەی تاقیکردنەوەی ئایڵتس بە کۆمپیوتەر دەکەن ئەوا بە ٣-٥ ڕۆژ ئەنجامەکانیان دەست دەکەوێت. لەبەرامبەردا ئەو کەسانەی کە لەسەر کاغەز دەیکەن پێویستە ١٣ ڕۆژ چاوەڕێ بن. ئەنجامەکان بەگشتی لەسەر ٩ یەکە وەردەگیرێتەوە، هەروەها هەریەکە لە پۆلینەکانی گوێگرتن، خوێندنەوە، نووسین و قسەکردنیش بەجیا ئەنجامی ٩ یەکەکە وەردەگیرێتەوە. ئەنجامەکان بەزۆری بۆ دوو ساڵ جێی قبووڵە.http://www.ielts.org/test_takers_information/getting_my_results/getting_my_results.aspx  Accessed 08 July 2015

 ئامارەکان 
ئەو وڵاتانەی کە باشترین ئەنجامیان وەرگرتووە لە ئایڵتسی ئەکادیمی.
+پلەوڵاتیەکە١ئەڵمانیا٧.٤٢یۆنان٧.٠٣کەنەدا٦.٩٣مالیزیا٦.٩٣ئیسپانیا٦.٩

ئەو وڵاتانەی کە باشترین ئەنجامیان وەرگرتووە لە ئایڵتسی گشتی.
+پلەوڵاتیەکە1ئەمریکا٧.٥2باشووری ئەفریقا٧.٤٣جامایکا٧.٢٣زیمبابووی٧.٢٥کینیا٦.٩٥مالیزیا٦.٩٥نێجیریا٦.٩

 سەرچاوەکان 

پۆل:فێرکاری بە زمانی ئینگلیزی